বৃহস্পতিবার ডিএসসিসির নির্বাহী ম্যাজিস্ট্রেট আবু সাঈদ ও মামুন সরদার এবং প্রধান সম্পত্তি কর্মকর্তা খালিদ আহমেদ গুলিস্তান এলাকায় মোবাইল কোর্ট পরিচালনা করেন। এ সময় পাতাল মার্কেটের ৯ ব্যবসায়ীকে ৪৫ হাজার টাকা জরিমানা করা হয়। বিষয়টি জানার পর মেয়র সাঈদ খোকন হকারদের একটি প্রতিনিধি দলকে তার কক্ষে কথা বলার জন্য ডাকেন। মেয়রের কক্ষেই তাদের মধ্যে বাকবিত-া হয়। এর কিছু সময় পরই ছাত্রলীগ ও নগর ভবনের কিছু কর্মচারী হকারদের ধাওয়া দিয়ে গুলীস্তানে নিয়ে আসেন। হকাররাও পাল্টা তাদের ধাওয়া দেন। ব্যবসায়ীদের দাবি, ছাত্রলীগ নেতারা এ সময় কয়েক রাউন্ড গুলীও ছোড়েন। এদিকে পরদিন পত্র-পত্রিকায় অস্ত্র হাতে ছাত্রলীগ নেতাদের ছবি ছাপা হওয়ার পর বিব্রত পরিস্থিতিতে পড়ে ক্ষমতাসীন দল। এ পরিস্থিতিতে হাইকমান্ডের নির্দেশনায় সোমবার ছাত্রলীগের ওই দুই নেতাকে বহিষ্কার করা হয়।